聖路加校園

聖路加校園（英文：St Luke's Campus）係雅息特大學之下個校區仔，體育與健康科學學院、教育研究生院、醫學院所在地。 佢有兒童健康與運動研究中心，隸屬體育與健康科學學院。學院兒科生理學成就傑出，獲得高等教育女王周年獎，運動科學研究領域第一個獲獎。 聖路加學生會 聖路加學生代表係現任學生會既副主席 Marte Billington。 學生會喺聖路加校園十字鑰匙大樓設有一個資訊服務臺。大樓地下有間咖啡座，係學生學習、聚會、飲食場所，是日特餐平賣兩英鎊。校園附近抹大拉路有好多獨立舖頭，非連鎖店。其中 Budgens 便利店開到好夜，方便學生買嘢。 史 佢前身聖路加學院，學院喺1854年10月18日成為雅息特教區培訓學校新校舍，間學校原本係喺1839年喺大教堂附近成立，係間教會教育學院，目的係培訓校長。 十九世紀下半葉，學院建築同場地有極大發展，喺1863年增建小教堂，成立實習學校，學生可以做助理先生，實習教學技能。其他發展包括起咗演講廳、娛樂室、科學實驗室，甚至係菜園、養豬場。 第二次世界大戰期間，德軍轟炸雅息特，摧毀咗大部分建築。石雕作品重新擺放，由於磚色唔同，石雕清晰可見。戰後聖路加學院改名叫聖路加訓練學院。 1966年首次招收女學生，當時間學院改咗名做雅息特聖路加學院。因為聖路加校園有英國聖公會根源，依家仍然相當強調基督教。 1978年聖路加學院併入雅息特大學，唔再係獨立聖公會學院。 絞刑台 位於學院大道以東，依家校園停車場一部分，由16世紀到1818年，曾經係雅息特 Heavitree 絞刑臺既所在地 。 1682年8月25號，三名定罪既 Bideford 女巫絞死。條屍埋咗喺附近，骨頭仍然喺停車場下面某處。 攷